17.2.2015 Jurnalul Oficial al Uniunii Europene L 42/1 II (Acte fără caracter legislativ) REGULAMENTE REGULAMENTUL DELEGAT (UE) 2015/208 AL COMISIEI din 8 decembrie 2014 de completare a Regulamentului (UE) nr. 167/2013 al Parlamentului European și al Consiliului în ceea ce priveşte cerințele de siguranță în funcționare a vehiculului pentru vehiculele agricole și forestiere (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 167/2013 al Parlamentului European şi al Consiliului din 5 februarie 2013 privind omologarea și supravegherea pieței pentru vehiculele agricole și forestiere ('), în special articolul 17 alineatul (5) şi articolul 49 alineatul (3), întrucât: (1) Piaţa internă cuprinde o zonă fără frontiere interne, în cadrul căreia se asigură libera circulație a mărfurilor, a persoanelor, a serviciilor și a capitalului. În acest scop, se aplică un sistem cuprinzător de omologare de tip al UE şi un sistem consolidat de supraveghere a pieţei pentru vehiculele agricole și forestiere, precum și pentru sistemele, componentele şi unitățile tehnice separate, definit în cadrul Regulamentului (UE) nr. 167/2013. (2) Vehiculele agricole şi forestiere care intră la definiția „tractorului” de la articolul 3 alineatul (8) din Regulamentul (UE) nr. 167/2013 și pe care se instalează echipamente tehnice ar trebui să fie omologate conform articolului 77 din regulamentul menționat. (3) Echipamentele tehnice instalate menționate le conferă tractoarelor o largă varietate de utilizări agricole şi forestiere, inclusiv utilizarea pentru scopuri speciale. Prin urmare, echipamentele tehnice instalate ar trebui să intre în domeniul de aplicare al Directivei 2006/42/CE a Parlamentului European şi a Consiliului (), astfel cum se prevede la articolul 77 din Regulamentul (UE) nr. 167/2013. (4)  Prin Decizia 97/836/CE a Consiliului (), Uniunea a aderat la Acordul Comisiei Economice pentru Europa a Organizației Naţiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente şi componente care pot fi montate şi/sau folosite la vehicule cu roţi şi condițiile pentru recunoaşterea reciprocă a omologărilor acordate pe baza acestor specificații („Acordul revizuit din 1958”). În comunicarea sa „CARS 2020: Plan de acțiune pentru o industrie a autovehiculelor competitivă şi durabilă în Europa”, Comisia a subliniat că acceptarea reglementărilor internaționale în cadrul acordului CEE-ONU 1958 este cea mai bună modalitate de a elimina barierele netarifare din calea comerţului. () JO L 60, 23.2013, p. 1. (?) Directiva 2006/42/CE a Parlamentului European şi a Consiliului din 17 mai 2006 privind echipamentele tehnice şi de modificare a Directivei 95/16/CE (O L 157, 9.6.2006, p. 24). (') Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roţi și condițiile pentru recunoaşterea reciprocă a omologărilor acordate pe baza acestor specificații (Acordul revizuit din 1958) JO L 346, 17.12.1997, p. 78).